Sabbatsreis – toortsie.com
Junie 17, 2017 Junie 29, 2017 ~ Toortsie
‘n Baie bekende radio-omroeper het ‘n rukkie gelede op ‘n sabbatsreis gegaan vir ‘n baie lang tyd.
Net daar het ek besluit, dís wat ek moet doen! Sodra ek klaar getrek het en afgetree het, gaan ek op ‘n sabbatsreis deur die land en orals my ou vriende opsoek.
Ek hét klaar getrek, maar by die beplande aftrede nog nie gekom nie. Om die waarheid te sê, ek vermoed daardie aftrede gaan nog lank nie kom nie!
Ek praat my mond verby oor my beplande sabbatsreis en besef ek is in elk geval te bang om dit alleen te doen, pappa moet saam! Ek sal my in elk geval doodverlang na hom!
Intussen nooi ek hier iemand saam en daar, die beplande reis raak al hoe langer om orals aan te doen en ons sal minstens ‘n trein nodig hê om almal vervoer te kry! 😁
Nou het ek raad nodig. Wat behels ‘n sanbatsreis eintlik alles? Neem ‘n mens iemand saam op so ‘n reis? Hoe lank gaan ‘n mens op so iets?
Laat weet asseblief. Intussen los ek sommer die hele boks-en-dais by die huis, gryp vir manlief en my breiwerkies en weg is ons!
Onthou om te laat weet hoe ek daai sabbatsreis moet aanpak!
‹ PreviousEiertjie te lê oor gee en ontvang in noodtoestande
Next ›In die oomblik wees
13 thoughts on “Sabbatsreis”
Junie 17, 2017 om 7:21 nm
Nog nooit van ‘n sabbatsreis gehoor nie…. maar doen dit terwyl jy nog lus is vir reis. Soos my dogter sê hoe ouer sy en haar man word hoe minder lus is hulle vir goed wat moeite verg… soos duik.
Junie 17, 2017 om 7:29 nm
Ek was nog nooit lus vir duik nie! Ek weet nie hoe lank my lyf nog gaan saamspeel met my rondritsery nie!
Junie 17, 2017 om 7:35 nm
Kort reis of ‘n lang reis… Reis is reis. Ek het ‘n vriendin wat elke drie maande na ‘n ander plek reis en dan daar bly … dit voel vir my soos ‘n sabbatsreis… sug… maar wat sal ek nou weet
Junie 18, 2017 om 7:51 vm
Dis soos langverlof in die ou dae. In onderwys kon jy elke tien jaar n drie maande betaalde verlof kry. Hier is wat hul op google dit verduidelik:..a period of paid leave granted to a university teacher or other worker for study or travel, traditionally one year for every seven years worked. So jy moet self besluit kan jy nou betaalde verlof neem of nie! Dit lyk egter, soos ek dit sien en voel, asof mans dit meer nodig het as vrouens! Veral die rugbyspelers hou daarvan om n jaar se sabbatsreis te doen. Hul kom dan uitgerus en reg vir die rowwe speletjie terug.(Natuurlik ook omdat hul betaal word vir n tydperk) So, jy moet maar besluit ofjy gaan en wie saamgaan en waarheen jy gaan. Alles net om heerlik uitgerus treug te kom en dan volstoon vir die volgende tien/sewe jaar net werk, werk, werk!
Junie 18, 2017 om 8:21 vm
Dankie, alles klink reg, maar wie gaan my betaal? 😁
Junie 23, 2017 om 10:31 vm
Ons, ek en My Lief, is tans op n sabbatsreis. Verg moed, planmakery en n paar dapper stappe en daar gaat jy. Lees bietjie “Om te spring” op my blog. Mooiloop.
Junie 23, 2017 om 10:51 vm
O ek gaan beslis kyk! 😁
Junie 23, 2017 om 1:32 nm
Wil jy nie die skakel vir daardie bloginskrywing bietjie hier plak nie asb? Ek werk op my selfoon, dan is dit nie altyd so maklik om dit in die hande te kry nie.
Junie 23, 2017 om 2:35 nm
Gaats, ek is nog dom en weet nie hoe nie. Sal probeer. Maar kyk in my argief, dis op 2 Maart geplaas.
Junie 23, 2017 om 3:12 nm
Ek leer jou gou.
Maak daardie bloginskrywing oop. (Kliek op sy naam)
Kleur sy adreslyn (url) in
Kom na hierdie kommentaar.
Junie 24, 2017 om 1:14 vm
Ek kry dit nie heeltemal reg op daai manier nie, ek werk op n i-pad en kan nie regs kliek nie. En die url verskyn nêrens elders nie. Miskien moet ek nog n ander setting doen. Dankie nogtans vir die raad.
Hoop my plan werk. Probeer bietjie hierdie een.
Junie 24, 2017 om 7:02 vm
Julie 22, 2018 om 5:42 nm
Ek is nou weer besig met jou boek. Hierdie keer lees ek hom rustig en so stuk-stuk vir my man ook en dan sê ek: ‘Jy sal baie van hierdie boek hou.’
433,806 ste persoon wat hier inloer! Baie dankie en welkom! Hoop jy loer weer in.